CELEX: 32008D0452
Language: ro
Date: 2008-06-06 00:00:00
Title: 2008/452/CE: Decizia Comisiei din 6 iunie 2008 privind modificarea Deciziei 2007/27/CE de adoptare a anumitor măsuri tranzitorii privind livrările de lapte crud unităților de prelucrare și prelucrarea acestui lapte crud în România având în vedere cerințele Regulamentelor (CE) nr. 852/2004 și (CE) nr. 853/2004 ale Parlamentului European și ale Consiliului [notificată cu numărul C(2008) 2404] (Text cu relevanță pentru SEE)

18.6.2008   
            
            
               RO
            
            
               Jurnalul Oficial al Uniunii Europene
            
            
               L 158/58
            
         
      DECIZIA COMISIEI
   
   din 6 iunie 2008
   privind modificarea Deciziei 2007/27/CE de adoptare a anumitor măsuri tranzitorii privind livrările de lapte crud unităților de prelucrare și prelucrarea acestui lapte crud în România având în vedere cerințele Regulamentelor (CE) nr. 852/2004 și (CE) nr. 853/2004 ale Parlamentului European și ale Consiliului
   [notificată cu numărul C(2008) 2404]
   (Text cu relevanță pentru SEE)
   (2008/452/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Tratatul de aderare a Republicii Bulgaria și a României,
   având în vedere Actul de aderare a Bulgariei și a României, în special articolul 42,
   întrucât:
   
               (1)
            
            
               Decizia 2007/27/CE a Comisiei (1) stabilește listele de unități de prelucrare a laptelui din România care respectă cerințele structurale prevăzute de Regulamentul (CE) nr. 852/2004 al Parlamentului European și al Consiliului (2) („unități care respectă cerințele”) și sunt autorizate să primească și să prelucreze lapte crud care nu respectă cerințele Regulamentului (CE) nr. 853/2004 al Parlamentului European și al Consiliului (3) („lapte care nu respectă cerințele”).
            
         
               (2)
            
            
               Capitolul I din anexa la Decizia 2007/27/CE prezintă unitățile de prelucrare a laptelui care respectă cerințele, autorizate să primească și să prelucreze fără separare laptele care respectă cerințele și laptele care nu respectă cerințele, iar capitolul II din anexa menționată anterior prezintă unitățile de prelucrare a laptelui care respectă cerințele, autorizate să primească și să proceseze separat laptele care respectă cerințele și laptele care nu respectă cerințele.
            
         
               (3)
            
            
               Cinci unități prezentate în capitolul I din anexa la Decizia 2007/27/CE au decis să prelucreze numai lapte care respectă cerințele. O unitate și-a încetat activitatea. Prin urmare, aceste unități ar trebui eliminate de pe lista din capitolul I al anexei.
            
         
               (4)
            
            
               În plus, alte trei unități și-au îndeplinit planul de modernizare și se conformează acum pe deplin cerințelor legislației comunitare. Prin urmare, aceste unități ar trebui eliminate de pe lista unităților aflate în tranziție. Aceste unități prelucrează fără separare laptele care respectă cerințele și laptele care nu respectă cerințele și ar trebui incluse pe lista din capitolul I din anexa la Decizia 2007/27/CE.
            
         
               (5)
            
            
               Prin urmare, capitolul I din anexa la Decizia 2007/27/CE ar trebui modificat în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Capitolul I din anexa la Decizia 2007/27/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 6 iunie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 8, 13.1.2007, p. 45. Decizie modificată prin Decizia 2007/557/CE (JO L 212, 14.8.2007, p. 15).
   
      (2)  JO L 139, 30.4.2004, p. 1.
   
      (3)  JO L 139, 30.4.2004, p. 55. Regulament modificat ultima dată prin Regulamentul (CE) nr. 1243/2007 al Comisiei (JO L 281, 25.10.2007, p. 8).
   
      ANEXĂ
      Capitolul I din anexa la Decizia 2007/27/CE se modifică după cum urmează:
      
                  1.
               
               
                  Se elimină următoarele unități:
                  
                              4
                           
                           
                              L 52
                           
                           
                              SC Trinitrom SRL
                           
                           
                              Gepiu, județul Bihor, 417149
                           
                        
                              7
                           
                           
                              L 5
                           
                           
                              SC Ancal SRL
                           
                           
                              Saucenița, județul Botoșani, 717468
                           
                        
                              8
                           
                           
                              L 77
                           
                           
                              SC Milk Way Company SRL
                           
                           
                              Prigor, județul Caraș-Severin, 327305
                           
                        
                              9
                           
                           
                              L 74
                           
                           
                              SC Cremont SRL
                           
                           
                              Aghireșu, județul Cluj, 407005
                           
                        
                              10
                           
                           
                              L 42
                           
                           
                              SC Lacto Panait SRL
                           
                           
                              Crucea, județul Constanța, 907305
                           
                        
                              29
                           
                           
                              L 37
                           
                           
                              SC Magnolia Comlact SRL
                           
                           
                              Țapu, județul Sibiu, 556123
                           
                        
            
                  2.
               
               
                  Se adaugă următoarele unități:
                  
                              32
                           
                           
                              L 95
                           
                           
                              S.C. Marion Invest SRL
                           
                           
                              Crânguri, Jud. Dambovița, 137170
                           
                        
                              33
                           
                           
                              L 21
                           
                           
                              S.C. I.L. Mureș S.A.
                           
                           
                              Târgu Mureș, Jud. Mureș, 540390
                           
                        
                              34
                           
                           
                              L 96
                           
                           
                              S.C. Prod A.B.C. Company SRL
                           
                           
                              Grumăzești, Jud. Neamț, 617235